Hadrut rayonu

thumb
Hadrut rayonu — Keçmiş Dağlıq Qarabağ Muxtar Vilayəti tərkibinə daxil olan Azərbaycan rayonlarından biri olub. 

 Sözün mənası 
"Hadrut" kürd dilində "had" - sahil, "du" - iki "rut" - çay sözlərindən düzələrək "İki çay sahili" mənasını verir.  Həmin ifadənin farsca variantı "Hadi dü rud" şəklindədir.

 Tarixi 
08.08.1930-cu il tarixində Şuşa və Cəbrayıl qəzalarının hissələrindən Azərbaycan SSR-in Dizak rayonu yaradılıb. 

1933-cü ildən Azərbaycan SSR-in Dizak rayonunda "Koltntesakan" adlı rayon qəzeti nəşr olunmağa bağlayıb. 

Azərbaycan SSR Ali Sovetinin 17.09.1939-cu il tarixli Qərarı ilə Dizak rayonunun adı dəyişdirilərək "Hadrut rayonu" adlandırılıb. 

Hadrut rayonunda 1986-cı il üçün 11 məktəbəqədər və 28 ümumi təhsil məktəbi, orta-ixtisas məktəbi (texnikum), 1 musiqi məktəbi, 11 mədəniyyət evi, 22 klub, 41 kitabxana, 33 film qurğusu, 6 xəstəxana fəaliyyət göstərirdi. 

1962-ci ildən Hadrutda radio verilişlərinin yerli redaksiyası fəaliyyət göstərirdi. 

Qarabağ münaqişəsinin başlaması ilə Hadrut rayonunda millətlərarası atışmalar baş verdi. 1991-ci ilin yazında Ermənistan SSR-in təşəbbüsü ilə rayonun 14 kəndinin əhalisi Ermənistana köçürüldü.

"Azərbaycan Respublikasının Dağlıq Qarabağ Muxtar Vilayətini ləğv etmək haqqında" Azərbaycan Respublikasının 26 noyabr 1991-ci il tarixli 279-XII nömrəli Qanunun 3-cü və 4-cü hissələri ilə qərara alınmışdır: "3.  Əsgəran və Hadrut rayonları ləğv edilsin. 4... Hadrut rayonunun ərazisi isə Xocavənd rayonunun tərkibinə verilsin".

Birinci Qarabağ Müharibəsi zamanı keçmiş Hadrut rayonunun ərazisi Ermənistan ordusunun nəzarətinə keçib və qondarma Dağlıq Qarabağ Respublikası tərəfindən 1992-2023-cü illər ərzində bu ərazilər "Hadrut rayonu" kimi idarə olunub. Həmin dövr əraizndə Hadrutda hər hansı tikinti-quruculuq işləri aparılmayıb, yalnız Azərbaycan əsilli ermənistan generalı Kamo Ağacanyan Hadrutda villa tiktirib.

İkinci Qarabağ Müharibəsi nəticəsində qeyd olunan ərazilər Azərbaycan Silahlı Qüvvələrinin nəzarətinə qaytarılıb.

 İstinadlar 


Kateqoriya:Dağlıq Qarabağ
Kateqoriya:Dağlıq Qarabağ Muxtar Vilayətinin rayonları
Kateqoriya:Azərbaycanın ləğv olunmuş rayonları
Kateqoriya:1991-ci ildə ləğv olunanlar